Ehdotus NEUVOSTON PÄÄTÖS luvan antamisesta Portugalin tasavallalle soveltaa yhteisestä arvonlisäverojärjestelmästä annetun direktiivin 2006/112/EY 168, 193 ja 250 artiklasta poikkeavaa toimenpidettä annetun päätöksen 2010/39/EU muuttamisesta /* COM/2012/0661 final - 2012/0314 (NLE) */





PERUSTELUT 1. EHDOTUKSEN TAUSTA Ehdotuksen perustelut ja tavoitteet Neuvosto voi yhteisestä arvonlisäverojärjestelmästä 28. marraskuuta 2006 annetun direktiivin 2006/112/EY 395 artiklan 1 kohdan mukaisesti antaa yksimielisesti komission ehdotuksesta jäsenvaltiolle luvan ottaa käyttöön mainitusta direktiivistä poikkeavia erityistoimenpiteitä veronkannon yksinkertaistamiseksi tai tietyntyyppisten veropetosten tai veron kiertämisen estämiseksi. Portugalin tasavalta pyysi 18. huhtikuuta 2012 komissiossa saapuneeksi kirjatulla kirjeellä lupaa jatkaa direktiivin 2006/112/EY 168, 193 ja 250 artiklasta poikkeavan toimenpiteen voimassaoloa valinnaisen erityisjärjestelyn soveltamiseksi kotimyynnin alalla. Komissio antoi direktiivin 2006/112/EY 395 artiklan 2 kohdan mukaisesti Portugalin tasavallan hakemuksen tiedoksi muille jäsenvaltioille 1. kesäkuuta 2012 päivätyllä kirjeellä. Komissio ilmoitti Portugalin tasavallalle 6. kesäkuuta 2012 päivätyllä kirjeellä saaneensa kaikki hakemuksen arviointiin tarvitsemansa tiedot. Yleinen tausta Direktiivin 2006/112/EY 168 artiklan mukaan verovelvollisella on oikeus vähentää verollisia liiketoimia varten tehdyistä hankinnoista kannettu arvonlisävero. Direktiivin 2006/112/EY 193 artiklassa säädetään, että arvonlisäveron on velvollinen maksamaan verovelvollinen, joka suorittaa verollisen tavaroiden luovutuksen tai verollisen palvelun, lukuun ottamatta 194–199 ja 202 artiklassa tarkoitettuja tapauksia, joissa toinen henkilö on velvollinen maksamaan veron. Direktiivin 2006/112/EY 250 artiklan 1 kohdassa säädetään, että jokaisen verovelvollisen on annettava arvonlisäveroilmoitus, jossa on kaikki tiedot, jotka ovat tarpeen syntyneen verosaatavan määrän ja suoritettavien vähennysten määrän toteamiseksi, mukaan lukien tätä veroa ja näitä vähennyksiä koskevien liiketoimien sekä verosta vapautettujen liiketoimien kokonaisarvo, jos se on tarpeen veron määräytymisperusteen toteamiseksi. Portugalin tasavallan pyytämä toimenpide kuitenkin eroaa edellä mainituista säännöksistä. Tämä valinnainen erityisjärjestely koskee yrityksiä, jotka toimivat kotimyynnin alalla ja täyttävät erityisedellytykset ja joilla on toimivaltaisten veroviranomaisten lupa soveltaa kyseistä järjestelyä. Kyseiset yritykset käyttävät välissä toimivia vähittäismyyjiä myymällä tuotteensa suoraan kyseisille vähittäismyyjille, jotka puolestaan myyvät samat tuotteet suoraan lopullisille kuluttajille. Direktiivin 2006/112/EY 193 artiklasta poiketen yritykset, joihin järjestelyä sovelletaan, maksavat arvonlisäveron vähittäismyyjiensä lopullisille kuluttajille suorittamista tavaroiden luovutuksista. Direktiivin 2006/112/EY 168 artiklasta poiketen yrityksillä on oikeus vähentää arvonlisävero, jonka niiden vähittäismyyjät ovat tosiasiallisesti maksaneet niille luovutetuista tavaroista tai joka lankeaa niiden maksettavaksi niille luovutetuista tavaroista. Direktiivin 2006/112/EY 250 artiklasta poiketen luvan saaneille yrityksille siirretään vähittäismyyjien velvollisuus antaa arvonlisäveroilmoitus luvan saaneiden yritysten niille luovuttamista tavaroista ja kyseisten tavaroiden luovutuksesta lopullisille asiakkaille. Vain yritykset, joiden koko liikevaihto on peräisin vähittäismyyjien omissa nimissään ja omaan lukuunsa harjoittamasta kotimyynnistä, voivat saada luvan soveltaa erityisjärjestelyä edellyttäen, että kaikki myytävät tuotteet sisältyvät ennalta laadittuun lopullisen kulutusvaiheen hinnastoon ja yritys myy tuotteet suoraan vähittäismyyjille, jotka puolestaan myyvät ne suoraan lopullisille kuluttajille. Portugalin tasavallalle oli alun perin annettu lupa poikkeustoimenpiteeseen neuvoston päätöksellä 2004/738/EY[1] 31. joulukuuta 2009 saakka. Poikkeustoimenpiteen voimassaoloa jatkettiin neuvoston päätöksellä 2010/39/EU[2] 31. joulukuuta 2012 saakka. Uudessa hakemuksessaan Portugalin tasavalta ilmoitti komissiolle, että syyt, joiden perusteella neuvosto antoi päätöksen 2010/39/EU, pätevät edelleen. Sen mukaan erityistoimenpidettä on sovellettu tähän asti ja se on osoittautunut erittäin hyödylliseksi, sillä se yksinkertaistaa arvonlisäveron kantoa ja tehostaa arvonlisäveron valvontaa kyseisellä alalla. Poikkeukset myönnetään yleensä rajoitetuksi ajaksi, jotta voidaan arvioida, onko erityistoimenpide aiheellinen ja tehokas. Komissio ymmärtää Portugalin tasavallan toimittamien tietojen perusteella, että kyseinen erityistoimenpide helpottaa niin veroviranomaisten kuin liikeyritystenkin työtä, sillä se koskee pääosin erittäin pieniä verovelvollisia, joilla ei ole asianmukaista rakennetta tai organisatorisia valmiuksia noudattaa arvonlisäverolainsäädännössä asetettuja vaatimuksia. Toimenpide vaikuttaa ainoastaan vähäisessä määrin lopullisessa kulutusvaiheessa kannettavan veron määrään. Sen vuoksi on asianmukaista pidentää poikkeustoimenpiteen voimassaoloa. Poikkeuksen voimassaoloa olisi kuitenkin jatkettava vain määräajaksi, jotta voidaan arvioida, ovatko poikkeuksen perusteena olevat edellytykset edelleen voimassa. Sen vuoksi ehdotetaan, että poikkeuksen voimassaoloa jatketaan vuoden 2015 loppuun ja että Portugalin tasavaltaa pyydetään esittämään viimeistään 1. huhtikuuta 2015 kertomus, jossa mm. tarkastellaan erityistoimenpiteen soveltamista, sekä toimenpiteen jatkamista koskeva hakemus, jos se suunnittelee hakevansa poikkeuksen voimassaolon jatkamista vuoden 2015 jälkeen. Voimassa olevat aiemmat säännökset Ei koske tätä ehdotusta. Johdonmukaisuus suhteessa unionin muuhun politiikkaan ja muihin tavoitteisiin Ei koske tätä ehdotusta. 2. KUULEMISTEN JA VAIKUTUSTENARVIOINTIEN TULOKSET Intressitahojen kuuleminen Ei ollut tarpeen. Asiantuntijatiedon käyttö Ulkopuolisia asiantuntijoita ei tarvittu. Vaikutusten arviointi Ehdotuksella on mahdollisia myönteisiä vaikutuksia sekä yrityksiin että viranomaisiin, koska sillä voidaan yksinkertaistaa veronkantoa. Portugalin tasavalta on pitänyt tätä ratkaisua sopivana toimenpiteenä. 3. EHDOTUKSEEN LIITTYVÄT OIKEUDELLISET NÄKÖKOHDAT Ehdotetun toimen lyhyt kuvaus Ehdotuksen tavoitteena on antaa Portugalin tasavallalle lupa jatkaa sellaisen toimenpiteen soveltamista, joka poikkeaa direktiivin 2006/112/EY 168, 193 ja 250 artiklasta, jotta tietyiltä luvan saaneilta yrityksiltä voidaan kantaa arvonlisävero välissä toimivien vähittäismyyjien lopullisille kuluttajille suorittamista tavaranluovutuksista, jolla kyseisille luvan saaneille yrityksille myönnetään oikeus vähentää kyseisten tavaroiden myynnistä maksettava tai vähittäismyyjien niistä maksama arvonlisävero ja jolla luvan saaneille yrityksille siirretään vähittäismyyjien velvollisuus antaa arvonlisäveroilmoitus luvan saaneiden yritysten niille luovuttamista tavaroista ja kyseisten tavaroiden luovutuksesta lopullisille asiakkaille. Portugalin tasavallan on tarkasteltava uudelleen poikkeustoimenpiteiden soveltamista ja tarpeellisuutta sekä raportoitava siitä aina, kun se pyytää toimenpiteen voimassaolon jatkamista. Päätöksen voimassaolo päättyy siinä ilmoitettuna päivänä. Oikeusperusta Yhteisestä arvonlisäverojärjestelmästä 28 päivänä marraskuuta 2006 annetun neuvoston direktiivin 2006/112/EY 395 artiklan 1 kohta. Toissijaisuusperiaate Ehdotus kuuluu unionin yksinomaiseen toimivaltaan. Sen vuoksi siihen ei sovelleta toissijaisuusperiaatetta. Suhteellisuusperiaate Ehdotus on suhteellisuusperiaatteen mukainen seuraavista syistä: Päätös koskee jäsenvaltiolle sen omasta pyynnöstä annettavaa lupaa, eikä siihen liity mitään velvollisuuksia. Koska poikkeuksen soveltamisala on kapea, erityistoimenpide on tavoitteeseensa nähden oikeasuhteinen. Sääntelytavan valinta Ehdotettu sääntelytapa: neuvoston päätös. Muut vaihtoehdot eivät soveltuisi seuraavista syistä: Neuvoston direktiivin 2006/112/EY 395 artiklan mukaan yhteisistä alv-säännöistä voidaan poiketa vain, jos neuvosto antaa siihen luvan komission ehdotuksesta tekemällään yksimielisellä päätöksellä. Neuvoston päätös on ainoa soveltuva sääntelytapa, koska se voidaan osoittaa yksittäiselle jäsenvaltiolle. 4. TALOUSARVIOVAIKUTUKSET Ehdotus ei vaikuta kielteisesti arvonlisäverosta saataviin unionin omiin varoihin, 5. VALINNAISET TIEDOT Ehdotus sisältää uudelleentarkastelu- ja raukeamislausekkeet. 2012/0314 (NLE) Ehdotus NEUVOSTON PÄÄTÖS luvan antamisesta Portugalin tasavallalle soveltaa yhteisestä arvonlisäverojärjestelmästä annetun direktiivin 2006/112/EY 168, 193 ja 250 artiklasta poikkeavaa toimenpidettä annetun päätöksen 2010/39/EU muuttamisesta EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen, ottaa huomioon yhteisestä arvonlisäverojärjestelmästä 28 päivänä marraskuuta 2006 annetun neuvoston direktiivin 2006/112/EY[3] ja erityisesti sen 395 artiklan 1 kohdan, ottaa huomioon Euroopan komission ehdotuksen, sekä katsoo seuraavaa: (1) Portugali pyysi 18 päivänä huhtikuuta 2012 komissiossa saapuneiksi kirjatulla kirjeellä lupaa jatkaa sellaisen erityistoimenpiteen soveltamista, johon oli aiemmin annettu lupa neuvoston päätöksellä 2010/39/EU[4] ja joka poikkeaa direktiivin 2006/112/EY vähennysoikeutta, arvonlisäverovelvollista ja velvollisuutta antaa arvonlisäveroilmoitus koskevista säännöksistä. (2) Komissio antoi direktiivin 2006/112/EY 395 artiklan 2 kohdan toisen alakohdan mukaisesti Portugalin esittämän hakemuksen tiedoksi muille jäsenvaltioille 1 päivänä kesäkuuta 2012 päivätyllä kirjeellä. Komissio ilmoitti Portugalille 6 päivänä kesäkuuta 2012 päivätyllä kirjeellä saaneensa kaikki hakemuksen arviointia varten tarpeellisina pitämänsä tiedot. (3) Portugalin pyytämä poikkeustoimenpide eroaa direktiivin 2006/112/EY säännöksistä, sillä sen ansiosta on mahdollista soveltaa valinnaista erityisjärjestelyä, joka koskee yrityksiä, jotka toimivat kotimyynnin alalla ja täyttävät erityisedellytykset, kun toimivaltaiset veroviranomaiset ovat antaneet tähän luvan. Kyseiset yritykset soveltavat erityistä liiketoimintamallia myymällä tuotteensa suoraan välissä toimiville vähittäismyyjille, jotka puolestaan myyvät samat tuotteet suoraan lopullisille kuluttajille. (4) Erityistoimenpide poikkeaa direktiivin 2006/112/EY 168 artiklasta, joka koskee verovelvollisen oikeutta vähentää arvonlisävero, joka on kannettu verovelvollisen verollisia liiketoimiaan varten vastaanottamien tavaroiden luovutuksista ja palvelujen suorituksista, myöntämällä näille yrityksille oikeus vähentää arvonlisävero, jonka niiden vähittäismyyjät ovat tosiasiallisesti maksaneet niille luovutetuista tavaroista tai joka lankeaa niiden maksettavaksi niille luovutetuista tavaroista. (5) Erityistoimenpide poikkeaa direktiivin 2006/112/EY 193 artiklasta, joka koskee velvollisuutta maksaa arvonlisävero, tekemällä yrityksistä, joihin järjestelyä sovelletaan, arvonlisäverovelvollisia vähittäismyyjiensä lopullisille kuluttajille suorittamien tavaroiden luovutusten osalta. (6) Erityistoimenpide poikkeaa direktiivin 2006/112/EY 250 artiklasta, joka koskee velvollisuutta antaa arvonlisäveroilmoitus, siirtämällä vähittäismyyjien velvollisuus antaa arvonlisäveroilmoitus yritysten niille luovuttamista tavaroista ja kyseisten tavaroiden luovutuksesta lopullisille asiakkaille. (7) Erityistoimenpidettä voidaan soveltaa vain yrityksiin, joiden koko liikevaihto on peräisin vähittäismyyjien omissa nimissään ja omaan lukuunsa harjoittamasta kotimyynnistä, edellyttäen, että kaikki myytävät tuotteet sisältyvät ennalta laadittuun lopullisen kulutusvaiheen hinnastoon ja yritys myy tuotteet suoraan vähittäismyyjille, jotka puolestaan myyvät ne suoraan lopullisille kuluttajille. (8) Tällä erityisjärjestelyllä varmistetaan, että näiden yritysten luovuttamien tuotteiden vähittäismyynnistä kannettava arvonlisävero todella maksetaan veroviranomaisille, ja ehkäistään siten veropetoksia. Sen avulla voidaan niin ikään helpottaa veroviranomaisten työtä yksinkertaistamalla arvonlisäveron kantomenettelyä ja keventämällä vähittäismyyjien arvonlisäverovelvoitteita. (9) Portugalin toimittamien tietojen mukaan nykyisen erityistoimenpiteen soveltamisen perusteena ollut oikeudellinen ja tosiasiallinen tilanne on pysynyt muuttumattomana. Portugalille olisi sen vuoksi annettava lupa jatkaa tämän erityistoimenpiteen soveltamista määräajan, joka päättyy viimeistään 31 päivänä joulukuuta 2015, jotta poikkeustoimenpiteen tarpeellisuutta ja tehokkuutta voidaan tarkastella uudelleen. (10) Jos Portugali katsoo, että toimenpidettä on tarpeen jatkaa vielä vuoden 2015 jälkeen, sen olisi toimitettava komissiolle toimenpiteen soveltamista koskeva kertomus ja toimenpiteen jatkamista koskeva hakemus viimeistään 31 päivänä maaliskuuta 2015, jotta komissiolla on riittävästi aikaa tarkastella hakemusta ja, jos komissio päättää tehdä ehdotuksen, jotta neuvostolla olisi riittävästi aikaa sen hyväksymiseksi. (11) Poikkeuksella on vähäinen vaikutus lopullisessa kulutusvaiheessa kannettavan arvonlisäveron kokonaismäärään, eikä se vaikuta kielteisesti arvonlisäverosta saataviin unionin omiin varoihin. (12) Sen vuoksi päätöstä 2010/39/EU olisi muutettava, ON HYVÄKSYNYT TÄMÄN PÄÄTÖKSEN: 1 artikla Korvataan päätöksen 2010/39/EU 4 artikla seuraavasti: ”4 artikla 1. Tämän päätöksen voimassaolo päättyy 31 päivänä joulukuuta 2015. 2. Mahdollinen hakemus tässä päätöksessä tarkoitetun erityistoimenpiteen voimassaolon jatkamiseksi on jätettävä komissiolle viimeistään 31 päivänä maaliskuuta 2015. Tällaiseen hakemukseen on liitettävä kertomus erityistoimenpiteen soveltamisesta.” 2 artikla Tätä päätöstä sovelletaan 1 päivästä tammikuuta 2013. 3 artikla Tämä päätös on osoitettu Portugalin tasavallalle. Tehty Brysselissä Neuvoston puolesta Puheenjohtaja [1] EUVL L 325, 28.10.2004, s. 62. [2] EUVL L 19, 23.1.2010, s. 5. [3] EUVL L 347, 11.12.2006, s. 1. [4] EUVL L 19, 23.1.2010, s. 5.